O **Telekom Baskets Bonn**, tamén coñecido como **Baskets Bonn**, é un equipo profesional de baloncesto alemán con sede na cidade de Bonn (Renania do Norte-Westfalia). O club foi fundado en 1992, e actualmente compite na Basketball Bundesliga (BBL), máxima categoría do baloncesto xermano. O principal patrocinador do club é Deutsche Telekom, unha das máis importantes compañías de telefonía e Internet alemás, a cal tamén vende teléfonos móbiles nos Estados Unidos. O equipo xoga os seus partidos como local no Telekom Dome, recinto inaugurado en 2008 con capacidade para 6.000 espectadores. Aínda que o club non gañou ningún título destacábel, chegou a xogar até cinco veces a final da BBL (1997, 1999, 2001, 2008 e 2009).

Historia
--------

O Telekom Baskets Bonn foi fundado no ano 1992 coa fusión dos clubs Godesberger Turnverein 1888 eV e SC Fortuna Bonn fusionáronse. O Godesberger TV fora fundado en 1970, en canto o SC Fortuna Bonn en 1973. O Godesberger TV conseguira o ascenso á Basketball Bundesliga en 1990. Porén, Un ano despois, o club descendeu e os problemas económicos asociados conduciron á fusión dos dous clubs nomeados. O nome escollido para o novo equipo foi o de BG Bonn 92. Ao ano seguinte, o club mudou de nome a Post SV Bonn e en 1995 a Telekom Baskets Bonn, patrocinado pola compañía alemá de telecomunicacións Deutsche Telekom.

En abril de 1995 o Telekom Baskets Bonn declarou o seu obxectivo de ser ascender á Bundesliga en 1997. Porén, xa na tempada 1995−96 o equipo terminou a segunda división invicto e ascendeu á principal liga de baloncesto de Alemaña. Na BBL o Baskets estabeleceuse de inmediato, destcando o apoio dos seareiros no novo pavillón Hardtberghalle. Na súa primeira temporada, o Baskets chegou ás Finais da liga. Con todo, perderon 1−3 contra o Alba Berlín. Nos anos seguintes e até a temporada 2004−05, o equipo sempre disputou as eliminatorias polo título. Na propia temporada 2005, o Baskets terminau a tempada regular no noveno posto, o que provocou que o entón o adestrador Predrag Krunić fose despedido. Nesta época, entre 1998 e 2002, cómpre destacar o acordo de cooperación do club co SG Sechtem.

En 2005 chega o equipo un novo adestrador, o ex-capitán da selección alemá Michael Koch. Con el o equipo volve chegar ás finais da liga en dúas ocasións. A primeira foi na temporada 2007−08. Nese ano o equipo acaba en sétimo lugar na liga regular, mais nos play-offs son capaces de eliminar con desvantaxe de campo ao Artland Dragons Quakenbrück, que acabaran en segundo lugar, e ao Skyliners Frankfurt, que acabaran sextos. Xa na final perden contra os campións da liga regular, o Alba Berlin, de novo por 1−3. Na seguinte temporada o equipo acaba en cuarto lugar en liga. Nos play-offs eliminan en cuartos ao ratiopharm Ulm (3−0) e en semifinais ao seus verdugos do Alba Berlín, que acabaran primeiros, por un axustado 2−3. Porén, de novo caen nas finais, esta vez ante o EWE Baskets Oldenburg. A final decidiuse nun axustado quinto partido onde perderon por 70−71. Na etapa Koch o equipo disputa ademais dúas finais de Copa (2009 e 2012), ambas saldadas con derrotas.

### Ano a ano

Chris Ensminger (2009–2013).

| Ano | Nivel | Liga | Posición | Copa | Competicións europeas |
| --- | --- | --- | --- | --- | --- |
| 1992–93 | 2 | 2. BBL | 7º |  |  |
| 1993–94 | 2 | 2. BBL | 5º |  |  |
| 1994–95 | 2 | 2. BBL | 7º |  |  |
| 1995–96 | 2 | 2. BBL | 1º |  |  |
| 1996–97 | 1 | Bundesliga | 2º | Semifinais |  |
| 1997–98 | 1 | Bundesliga | 5º |  | **3** Copa Korać | FG |
| 1998–99 | 1 | Bundesliga | 2º |  | **3** Copa Korać | R32 |
| 1999–00 | 1 | Bundesliga | 4º |  | **3** Copa Korać | R32 |
| 2000–01 | 1 | Bundesliga | 2º |  | **2** Copa Saporta | CF |
| 2001–02 | 1 | Bundesliga | 4º |  | **2** Copa Saporta | CF |
| 2002–03 | 1 | Bundesliga | 3º | Cuarto lugar | **2** ULEB Cup | LR |
| 2003–04 | 1 | Bundesliga | 4º |  | **2** ULEB Cup | LR |
| 2004–05 | 1 | Bundesliga | 9º | Subcampión | **2** ULEB Cup | LR |
| 2005–06 | 1 | Bundesliga | 7º |  | **3** FIBA EuroCup | LR |
| 2006–07 | 1 | Bundesliga | 7º |  |  |
| 2007–08 | 1 | Bundesliga | 2º |  |  |
| 2008–09 | 1 | Bundesliga | 2º | Subcampión | **3** EuroChallenge | CF |
| 2009–10 | 1 | Bundesliga | 8º | Cuartos de final | **2** Eurocup | LR |
| 2010–11 | 1 | Bundesliga | 13º |  | **3** EuroChallenge | LR |
| 2011–12 | 1 | Bundesliga | 8º | Subcampión | **3** EuroChallenge | T16 |
| 2012–13 | 1 | Bundesliga | 7º |  | **3** EuroChallenge | CF |
| 2013–14 | 1 | Bundesliga | 6º | Cuartos de final |  |
| 2014–15 | 1 | Bundesliga | 5º | Cuarto lugar | **2** Eurocup | LR |
| 2015–16 | 1 | Bundesliga | 11º |  | **2** Eurocup | LR |
| 2016–17 | 1 | Bundesliga | 7º | Cuartos de final | **4** FIBA Europe Cup | SF |
| 2017–18 | 1 | Bundesliga | 5º |  | **3** Champions League | LR |
| 2018–19 | 1 | Bundesliga | 7º | Semifinalista | **3** Champions League | LR |
| 2019–20 | 1 | Bundesliga | 15º | Cuartos de final | **3** Champions League | CC |
| 2020–21 | 1 | Bundesliga | 13º | Fase de grupos |  |

Pavillóns
---------

O Telekom Baskets Bonn ten xogado como local nos seguintes pavillóns:

* **Sportpark Pennenfeld** (1995–1996, 700 espectadores)
* **Hardtberghalle** (1996–2008, 3.500 espectadores)
* **Telekom Dome** (2008−presente, 6.000 espectadores)

Títulos
-------

Aínda que o club non conseguiu gañar ningún título, participou en múltiples finais de competicións.

**Liga de Alemaña**

* *Subcampións* (5): 1997, 1999, 2001, 2008, 2009

**Copa de Alemaña**

* *Subcampións* (3): 2005, 2009, 2012

Xogadores
---------

### Destacados

* Alemaña Hurl Beechum
* Alemaña Gunther Behnke
* Alemaña Steven Hutchinson
* Alemaña Alex King
* Alemaña Konstantin Klein
* Alemaña Branko Klepač
* Alemaña Bernd Kruel
* Alemaña Dirk Mädrich
* Alemaña Andrej Mangold
* Alemaña Tim Ohlbrecht
* Alemaña Klaus Perwas
* Alemaña Drazan Tomic
* Croacia Siniša Kelečević
* Lituania Tadas Klimavičius
* Lituania Benas Veikalas
* Serbia Aleksandar Nađfeji
* Suecia Paul Burke
* Estados Unidos Jason Conley
* Estados Unidos Chris Ensminger
* Estados Unidos Winsome Frazier
* Estados Unidos Tony Gaffney
* Estados Unidos Julian Gamble
* Estados Unidos Altron Jackson
* Estados Unidos Jared Jordan
* Estados Unidos Arvid Kramer
* Estados Unidos Eugene Lawrence
* Estados Unidos Jamel McLean
* Estados Unidos Derrick Phelps
* Estados Unidos Terrence Rencher
* Estados Unidos Eric Taylor

Adestradores
------------

* Estados Unidos John Ecker (1993–1995)
* Croacia Bruno Socé (1995–2001)
* Bosnia e Hercegovina Predrag Krunić (2001–2005)
* Croacia Danijel Jusup (2005)
* Alemaña Michael Koch (2005–2013)
* Alemaña Mathias Fischer (2013–2015)
* Alemaña Carsten Pohl (2015–2016)
* Croacia Silvano Poropat (2016)
* Bosnia e Hercegovina Predrag Krunić (2016–2019)
* Estados Unidos Chris O'Shea (2019)
* Alemaña Thomas Päch (2019–2020)
* Estados Unidos Will Voigt (2020)
* Montenegro Igor Jovović (2020–2021)
* Estados Unidos Will Voigt (2021)
* Finlandia Tuomas Iisalo (2021−presente)

Notas
-----

1. ↑  Wiedlich, Wolfgang (18 de setembro de 2018). "Frank Piontek geht von Bord". *telekom-baskets-bonn.de* (en alemán).

Véxase tamén
------------

### Ligazóns externas

* Páxina web oficial
* Datos do club en Eurobasket.com